AlexejDobrolubov/national_council_slovak_2010 huggingface dataset:
55. schôdza NR SR - 1.deň - B. popoludní
Dátum: 2022-02-01
Poslanec: Kočiš, Eduard (-)
Druh vystúpenia: Vystúpenie s faktickou poznámkou

99. Ďakujem pekne za slovo, pán predsedajúci. Pán kolega Pročko, vo svojej rozprave ste sa snažil takým pokojným, kľudným a na váš štýl aj troška kultivovaným spôsobom poukazovať na nejaké údajné finančné nezrovnalosti v podnikaní kolegu Mira Suju. Tak ako ste správne poznamenal, veď každý jeden podnikateľ je určite pod drobnohľadom finančnej správy, finančnej polície a všetkých možných inštitúcií, ktoré na Slovensku sa starajú o to, aby sa jednoducho štát neochudobňoval a aby sa štátu platili všetky dane a odvody tak, ako sa má. Čiže ja naozaj nevidím dôvod, prečo by sa podnikaním alebo bývalým podnikaním kolegu Suju nemohla zaoberať aj nejaká iná inštitúcia, ktorú ste tuná vymenoval. A to, že kolega Suja vlastní nejaký nový Mercedes, ja neviem, aká je jeho hodnota, pretože ja sa v autách absolútne nevyznám, táto oblasť je mi totálne cudzia, a v poriadku, veď keď to auto vlastní, tak určite ho, určite naňho tieto finančné prostriedky neukradol, pretože ja neviem o tom, aby bol Miro Suja nejaký novodobý Jánošík, ktorý by na Podpoľaní alebo v Detve alebo na Hriňovej alebo v blízkych obciach behal po kopcoch a okrádal všetko živé aj neživé. Ja naozaj mám informácie, a tých informácií nie je päť ani sedem od nejakého pána, ktorý bol údajne ním zbitý v nejakom zariadení, alebo pani, ktorá sa musela odsťahovať z Detvy, pretože ju vraj kolega Suja vypaľoval. Desiatky a stovky ľudí v Detve a okolí vám povedia, že tento človek má naozaj pevné charakterové vlastnosti, nikto naňho nepovedal jediné krivé slovo a to, že nejakí páni, nejaké dámy, nejakí občania, nejakí ľudia vám do mailu, keď vôbec sa to stalo, poslali nejakú informáciu, že ten Suja je taký zlý, že ten Suja je taký strašný, v poriadku, veď sto ľudí, sto chutí, ale ja naozaj nemám pocit a nejaké presvedčenie, že by kolega Miro Suja bol nejaký zlý človek. Práve naopak, je to úžasný človek. (Reakcia z pléna. Zaznievanie gongu.)
55. schôdza NR SR - 1.deň - B. popoludní
Dátum: 2022-02-01
Poslanec: Kočiš, Eduard (-)
Druh vystúpenia: Vystúpenie s faktickou poznámkou

79. Ďakujem pekne za slovo, pán predsedajúci. Pán kolega Mazurek vo svojej rozprave poukázal iba na to, že častokrát sa rôzny pohľad na vec interpretuje troma až deviatimi spôsobmi. Ak to cteným poslancom, ktorí sa cítia byť dotknutí pravdivými výrokmi na svoju osobu, zdá príliš výhodné, tak obvinia kadekoho, že šíri polopravdy, hoaxy, znôšky klamstiev, dokonca je v nejakej malosti, pretože si dovolil poukázať na to, na čo jednoduchým spôsobom poukázať chcel a musel. To, že kolega Mazurek poukázal na kolegu poslanca Benčíka, že pravidelne niekoľko rokov sa venoval udavačstvu na sociálnych sieťach a teraz sa tu snaží nejakým spôsobom obhájiť, že on to konal iba v záujme spoločenského dobra a v záujme toho, aby sa z internetového sveta alebo z takejto internetovej reality odstránili klamstvá a nepravdy, nie je to, pán kolega Benčík, pravda, pretože vy ste nie desiatkam, ale stovkám ľudí zničil život, či už ľudsky, profesionálne alebo rodinne. To, že niektorí vaši kolegovia sa tu snažia obhajovať, že vy ako deduško Večerníček tu pôsobíte úplne ticho, úplne slušne a úplne v poriadku, nie je to pravda, pretože, pán Benčík, s vekom by mala prichádzať nejaká múdrosť. Ale to, že vaše správanie v nedávnej minulosti hovorí o pravom opaku, tak v tomto naozaj nemôžem súhlasiť s kolegami, ktorí vás vehementne obhajujú. A to, že k tejto rozprave alebo k tomu bodu vystúpil niekto, ako je pán Miroslav Žiak z vašej teraz už dajme tomu materskej strany, tak to mi príde už úplne úbohé, pretože tento človiečik je naozaj tak bezvýznamný, že na kolegu Suju alebo kolegu Mazureka sa snaží útočiť v sále neustále a v jednom kuse.
55. schôdza NR SR - 1.deň - B. popoludní
Dátum: 2022-02-01
Poslanec: Kočiš, Eduard (-)
Druh vystúpenia: Vystúpenie s faktickou poznámkou

55. Veľmi pekne ďakujem za slovo, pán presedajúci. Pán kolega Žiak, také úbohé vystúpenie, ktoré ste tuná vy v pléne Národnej rady Slovenskej republiky predviedol, a ako ste sa tu snažil nejakým zvláštnym spôsobom dourážať kolegu Suju, myslím, že sa vám to vôbec nepodarilo, pretože čítať z nejakého plátku, ako, ako z nejakej svätej knihy a odvolávať sa na informácie, ktoré sú úplne prekrútené a napísané len preto, aby sa daný článok v danom periodiku predával, je podľa mňa dosť chrapúnske a dosť úbohé. To, že ste tu útočil na kolegu Suju, pretože jeho finančná situácia je lepšia ako vaša, nie je podľa mňa nejakým hrdelným zločinom. Neukradol jedno jediné euro za celý svoj produktívny život, ťažko a tvrdo pracoval a začínal ako kotolník (reakcie z pléna) na SAD v Detve, čo si mnohí vaši členovia a mnohí vaši sympatizanti nedokážu predstaviť! Vypracoval sa sám z úplne najnižšej pozície, nikomu nie je dlžný nič, nikomu nič neukradol, nič neprivatizoval, nič nespreneveril! Čiže mnohí poslanci, ktorí tuná rozprávajú tieto bludy neustále, nie týždne, nie mesiace, ale sú to už skoro dva roky, že je to zlodej, že je to mafián, že je to človek, ktorý jednoducho nakradol svoj majetok. Nie, kolegovia a kolegyne, nenakradol. Poctivo si to zarobil. To, že stále tvrdíte, pán kolega Žiak, že v Detve a v blízkom okolí sa Mira Suju boja, ja mám úplne iné informácie. Miro Suja je v očiach obyvateľov nielen Detvy, ale celého okolia, veľmi váženým občanom a tieto vaše bludy, tieto vaše fantazmagórie, tieto vaše domnienky môže ktorýkoľvek príčetný občan, ktorý v tomto regióne žije, úplne vyvrátiť. Čiže, pán kolega Žiak, nabudúce skúsiť nejaké informácie relevantné, nie bludy, nie tliachanice a úplné výmysly!
51. schôdza NR SR - 10.deň - B. popoludní
Dátum: 2021-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

136. Ďakujem pekne za slovo, pán predsedajúci. Miro, ďakujem za konštruktívnu debatu, poukázanie na chýb, nedostatkov, omylov, ktorými táto vláda disponovala, disponuje a podľa všetkého aj bude disponovať, pretože naozaj jeden-jediný človek bez akejkoľvek dohody, bez akéhokoľvek odkonzultovaného postupu si vždy v tejto vládnej koalícii robí, čo chce, robil, čo chce, a bude robiť, čo chce. Niekto by si povedal, že nás ako opozičných poslancov toto môže tešiť a máme byť radi v podstate, že tento človek ničí niečo, čo mu ľudia naivne, ale predsa v roku 2020 uverili. Ale nás to naozaj neteší, pretože Slovensko sa ničí, ničí sa slovenská ekonomika, devastuje sa vzdelávací systém, úplne sa ničia vzťahy v spoločnosti a v konečnom dôsledku to, čo by malo túto spoločnosť teraz chrániť alebo nejakým spôsobom zachrániť od úplnej katastrofy, je to, že nám likviduje tento pán úplne celé zdravotníctvo, či už vedome, alebo nevedome, koná tak, robí tak a deje sa to tak. Tvoja debata bola naozaj kultivovaná aj na základe toho, aké závery sa prijali na poslaneckom grémiu, ale pevne verím, že akonáhle človek, ktorého si dvakrát alebo trikrát vo svojej rozprave spomenul ako človeka, ktorý má naozaj na ruke krv 14-tisíc ľudí, a nie sú to opoziční poslanci, ako tvrdí, stále, neustále a dookola, ale tento človek je zodpovedný za úmrtia, ktoré boli naozaj odvrátiteľné. Ale keďže táto vláda nezvládla ani základne princípy fungovania v krízovej situácii, tak jednoducho výsledok je, aký je a Slovensko je naozaj najhoršou krajinou na svete.
51. schôdza NR SR - 10.deň - B. popoludní
Dátum: 2021-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

132. Veľmi pekne ďakujem za slovo, pán predsedajúci. V podstate chcem zareagovať iba na to, čo aj povedal pán predseda Kollár. To, aká je situácia vybičovaná tuná v pléne, spôsobil iba jeden-jediný človek, ten človek sa volá pán Igor Matovič, pretože on zaviedol od prvého rokovacieho dňa takúto vysokú morálku, on prvý začal týmito naozaj vulgarizmami častovať nielen opozíciu, nielen opozičných poslancov, ale všetkých občanov Slovenskej republiky, ktorí majú iný názor a nesúhlasia s jeho názorom. Toto je vizitka tohto človeka, skrachovaného premiéra a úplne neschopného ministra financií. To, že pán podpredseda Národnej rady Juraj Blanár sa rozhodol konať a nerešpektovať toto vulgárne správanie, ktoré naozaj nie je hodné miesta, akým je Národná rada Slovenskej republiky, naozaj oceňujem a dúfajme, že toto správanie minimálne zo strany jedného človeka sa už viac nebude opakovať, pretože naozaj občania Slovenskej republiky, ktorí sledujú priame prenosy priamo z rokovania pléna, a nie je ich málo, naozaj sú to desaťtisíce ľudí, si už naozaj môžu myslieť, že toto nie je Národná rada, ale jeden prasací chliev.
51. schôdza NR SR - 10.deň - B. popoludní
Dátum: 2021-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

92. Ďakujem pekne za slovo, pán predseda. Baviť sa o povinnom očkovaní je naozaj zločinom proti ľudskosti, nech si kto myslí, ako chce, čo chce, jednoducho je to holý fakt, je to holá pravda. To, že naši dôchodcovia 60+ sú vystresovaní, žijú v neustálom strachu, pretože títo ľudia už nemajú príliš toho veľa na práci a na robote a sú nalepení na týchto rádiách, na televíznych obrazovkách a jednoducho stále dookola počúvajú len to isté – počet úmrtí, počet nakazených, počet testovaných, dajte sa zaočkovať, pretože očkovanie je jediná cesta, očkovanie je nádej, očkovanie je pieseň, očkovanie je hudba našej budúcnosti. Bludy, konšpirácie, teórie stále nikým a ničím nepodložené. Tento chaos, ktorý táto vláda, táto neschopná vláda vnáša do všetkých domácností na území Slovenskej republiky, už raz predsa musí skončiť. Ale ja stále neviem, kedy vy si toto chcete uvedomiť. Očkovanie povinné obyvateľstva 60+, o ktoré sa tu už pod vyhrážkami premiéra, bývalého premiéra, ministra zdravotníctva, ministerky spravodlivosti dookola pokúšate, veď to už je úplne za čiarou, úplne za čiarou. A ja keď sa mám rozhodnúť, či dám zaočkovať svojich starých rodičov, ktorí majú už hlboko cez 90, tak jednoducho vy nebudete o tom rozprávať, čo ja budem robiť, alebo ako sa oni samotní rozhodnú. A úplným vrcholom je to, že vláda Slovenskej republiky vo svojom uznesení ukladá ministrovi zdravotníctva v spolupráci s ministerkou spravodlivosti vypracovať a predložiť predsedovi vlády analýzu možnosti zavedenia povinného očkovania proti ochoreniu COVID-19 a možnosti obmedzenia úhrady z verejného zdravotného poistenia za zdravotnú starostlivosť poskytnutú osobe s ochorením COVID-19, ktorá sa rozhodla dobrovoľne sa nezaočkovať proti ochoreniu COVID-19, do 10. januára. Ste banda cynikov, banda chrapúňov a toto si nedovolila ani dynastia Kimov v Severnej Kórei. Sú to len nedoštudovaní pionieri oproti vám!
51. schôdza NR SR - 10.deň - B. popoludní
Dátum: 2021-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

46. Ďakujem pekne za slovo, pán predsedajúci. Pán kolega, v tej vašej rozprave zazneli naozaj iba fakty, ktoré nemôžu sa nazvať nijako inak len úplne podloženou demagógiou zo strany predchádzajúceho pána predrečníka, ktorý tuná prichádza s ďalšou atómovou zbraňou. Bolo povedané, že celoplošné testovanie fungovalo zázračným, skvelým a kultivovaným spôsobom. Ale keď sa premenovalo na celoplošný skríning, tak jednoducho to bol taký prepadák, aký európsky priestor jednoducho nezažil. Ďalšie skvelé myšlienky ako úžasná zaplatená štúdia pána Krčméryho, Jarčušku a bývalého ministra Krajčího v časopise Science bola niečím skvelým. No jasné, veď keď ja budem písať nejakú štúdiu, tak prirodzene na nej, v nej nebudem na seba kydať, pretože je to moje autorské dielo, to by len nejaký ťažký schizofrenik mohol spraviť, ale to sme si už z radov vládnej koalície naozaj zvykli. Členovia vášho slávneho konzília odborníkov, členovia vášho slávneho krízového štábu už naozaj ne-ve-dia, čo ste kedy prijali, čo ste kedy zrušili, čo ste niekedy obmedzili, čo ste, naopak, do týchto vyhlášok a nezmyselných doplňujúcich podzákonných noriem doplnili. Vy sami vlastne už neviete, čo ste vlastne zalátali, čo ste prišili, čo ste priplátali. A skúste mi tak jednoducho, v krátkosti, v múdrosti nejakej vašej, pretože daj, panebože, múdrosť, ako mnohí vaši sympatizanti to stále rozprávajú, ako má bežný občan, ako má bežný živnostník, ako má bežný podnikateľ, bežný zamestnanec, bežný zamestnávateľ jednoducho sledovať tie všetky hlúposti, čo vlastne platí, čo už je zrušené. A čo sa týka adresnosti pre dôchodcov, tak tá je nulová.
51. schôdza NR SR - 10.deň - B. popoludní
Dátum: 2021-12-08
Poslanec: Kočiš, Eduard (-)
Druh vystúpenia: Vystúpenie s faktickou poznámkou

26. Veľmi pekne ďakujem za slovo, pán predsedajúci. Pán minister, vaša reč mala byť v podstate len reakciou na predrečníka pána poslanca Richtera. Ale tak ako bolo povedané, viac ako 90 % vášho prejavu ste sa venoval úplne iným veciam, na ktoré by ste mal reagovať. Rozprával ste, že celoplošné testovanie stálo 40 mil. eur. V poriadku, ja sa o číslach s vami hádať nebudem, pretože vy ste financmajster. A stále ste tvrdili iba to, že tá krivka v nemocniciach sa nám zastavila po tom vašom, po tom vašom úžasnom nápade, po tej vašej svetovej zbrani, proti tomu Slovenskému národnému povstaniu, za ktoré vy ste takto vystupoval na nejakej krivke, na nejakých 1 500 infikovaných, resp. hospitalizovaných pacientov. Lenže, pán minister, toto sa zastavilo na základe toho, že ten vírus prirodzene oslaboval, nie preto, že vy ste vymyslel nejakú sprostosť, o ktorej ste do dnešného dňa presvedčený, že to bola atómová zbraň voči všetkému a voči každému. Ďalej ste rozprával, že títo ľudia, no, mali nejaký diskomfort, museli trošku stáť hodinku-dve v nejakých radoch. Pán minister, kde žijete? Veď ľudia v tých radoch stále päť-šesť-sedem hodín. Veď toho boli plné televízne správy, toho boli všetky noviny, ako tí ľudia v týchto radoch stáli. Ako boli nespokojní, ako ste tento chaos absolútne nezvládali. To bolo viac-menej taká reakcia na to, čo ste chcel povedať v rámci reakcie na pána Richtera. Ale to, čo sme si vypočuli potom, ako vy nedopustíte, aby sa populisti, fašisti, blázni, psychopati a zlodeji dostali k moci niektorí opäť a niektorí po prvýkrát, opäť tu skĺzate do hrubých invektív, hrubých urážok. A to, že vy si dovolíte ako štátnik opäť v pléne Národnej rady Slovenskej republiky nazvať niekoho skorumpovaným cynickým bastardom, nech je to ktokoľvek, je to pod úroveň, je to chrapúnstvo, je to úplne zlo, čo z vás srší.
51. schôdza NR SR - 9.deň - B. popoludní
Dátum: 2021-12-07
Poslanec: Kočiš, Eduard (-)
Druh vystúpenia: Vystúpenie s faktickou poznámkou

75. Veľmi pekne ďakujem za slovo, pán predsedajúci. Pán kolega Borguľa, to, že hotely a gastroprevádzky a mnohé iné prevádzky na území Slovenskej republiky majú zatvorené, mali zatvorené a mnohé už nikdy neotvoria, to je predovšetkým vizitka tejto vlády. Nehádžte vinu doľava, doprava, jednoducho vláda vládne a vláda je zodpovedná. To, že sa vláda postavila takto macošsky, takto alibisticky a takto populisticky, je len výsledkom toho, že nezhody vo vašej vládnej koalícii sú výsledkom toho, že mnohí ľudia, mnohé rodinné firmy, ktoré sa budovali postupne päť, desať, pätnásť, dvadsať, dvadsaťpäť rokov, skrachovali a už nikdy nebudú poskytovať služby svojim zákazníkom tak, ako boli títo ľudia zvyknutí. Pán kolega Borguľa, podporovať dôchodcov je našou psou povinnosťou všetkých, ale nie takýmto spôsobom, že vy rozdelíte spoločnosť na očkovaných, spoločnosť neočkovaných a podporíte iba tých, ktorí sa dajú zaočkovať. A potom naozaj, prepáčte, alibisticky a populisticky budete rozprávať, že my sme chceli tým dôchodcom pomôcť 500 plus 100, ale tá nezodpovedná, lajdácka a zbabelá opozícia to nepodporila. Pán kolega, to nie je pravda! Pretože vy ste podporu 100 euro na energie pre všetkých dôchodcov podmienili tým, že sa prijme tento blud, tento paškvil v hodnote 500 euro pre všetkých zaočkovaných. A ja v živote nemôžem dopustiť ani dovoliť, aby spoločnosť bola už takto rozdelená a stále túto spoločnosť chcete rozdeľovať ďalej a ďalej a ďalej. Pán kolega, tiež som nikdy nebol nejaký úplný antivaxinátor alebo neviem, ako to nazvať, ja som vždy len zástanca zdravého rozumu. Každý jeden človek sa musí rozhodnúť slobodne, zodpovedne, nie, že mu to niekto bude tlačiť do hlavy ako nejakú prihoretú omáčku. Jednoducho je to hlúposť. A, pán kolega Borguľa, ďakujem za vašu rozpravu.
51. schôdza NR SR - 9.deň - B. popoludní
Dátum: 2021-12-07
Poslanec: Kočiš, Eduard (-)
Druh vystúpenia: Vystúpenie s faktickou poznámkou

53. Vďaka za slovo, pán podpredseda. Pán kolega Tomáš, vo svojej rozprave ste spomenuli naozaj iba holé fakty. A v tejto vašej rozprave zazneli aj šokujúce informácie, ktoré sa týkajú najmä budúcoročného zvyšovania cien energií, vody, plynu a elektrickej energie, a odporúčania Úradu pre reguláciu sieťových odvetví, ktorý je plne v kompetencii tejto už dva roky slúžiacej vlády Slovenskej republiky. Nebavme sa o tom, či to je vláda stále ešte Matovičova, alebo už možno jeho lokaja Hegera, ale to je v podstate úplne jedno. Odporúčania, aké zazneli z vašich úst, ktoré ste naozaj iba citoval, sú nieže strašné, ale to človek už nevie, či sa má smiať, alebo či má plakať. Lebo ak toto odporúča jeden úrad, Úrad pre reguláciu sieťových odvetví, v 21. storočí, ako má domácnosť, klasická, bežná, ušporiť na dodávke plynu alebo elektrickej energie, tak to sa naozaj môžme vrátiť s čistým svedomím do prvotnopospolnej a tam ušetríme oveľa viac. Koncepčnosť, adresnosť a funkčnosť, toto sú základné atribúty, ktoré chýbajú týmto všetkým opatreniam, nakoľko na tieto tri piliere, ktoré by mali byť takým nosníkom, takým medzníkom, o ktoré by sa mala každá jedna zodpovedná vláda, každá jedna zodpovedná a funkčná vláda opierať, tak toto naozaj z úst čelných predstaviteľov vlády nemáme. Ak ešte bola vláda oficiálne pána Matoviča, tak mala 50-percentnú nedôveru a tento človek sa začal miešať do všetkého, aj do vecí, o ktorých naozaj nič nevedel, a chcel presadzovať nejaké svoje spásonosné myšlienky. Teraz má táto vláda 90-percentnú nedôveru a stále robí to isté. Pán Matovič, ja naozaj neviem, kedy vy sa chcete poučiť.
51. schôdza NR SR - 9.deň - B. popoludní
Dátum: 2021-12-07
Poslanec: Kočiš, Eduard (-)
Druh vystúpenia: Vystúpenie s faktickou poznámkou

33. Ďakujem za slovo, pán predsedajúci. Jeden bláznivý nápad vystriedala ďalšia chorá myšlienka. Jednoducho, ak tejto vláde na čele s ministrom financií šlo tým nezmyselným nápadom 500 plus 100 o ochranu zdravia, o ochranu životov a o podporu našich dôchodcov v prípade, že pristúpia na túto ich očkovaciu hru, ktorú takto vehementne a takto víťazoslávne tuná išiel predstavovať skrachovaný premiér Matovič, tak po koaličných rozhovoroch, koaličnej rade alebo nejakých ďalších koaličných kompilátoch z toho vznikla tragédia v hodnote 300 a 200 eur. Vážené kolegyne, vážení kolegovia, ak ste mali pochybnosti, čo ste určite mali, a boli tieto pochybnosti zaručene veľké, lebo inak by ste z tohto vášho zámeru alebo z tohto vášho nejakého utopistického, predstavovaného dokonalého plánu neustúpili, tak teraz si myslíte, naivne myslíte a naivne dúfate, že 300-eurová alebo 200-eurová keš situácia vyrieši to, že určitá skupina obyvateľstva nad 60 rokov sa teraz nejakým zvláštnym spôsobom alebo rýchlym spôsobom pôjde dať zaočkovať len preto, že ste im hodili takúto ohlodanú kosť, takúto almužnu? Vážené kolegyne, vážení kolegovia, z môjho regiónu, ktorý je naozaj chudobný a žije v ňom značné množstvo dôchodcov nad 60 rokov, títo ľudia neveria tejto očkovacej tragédii, ktorú vy tuná predstavujete stále dookola a idete dookola a stále idete, stále, stále, stále a dúfate, že títo ľudia v konečnom dôsledku nejakým spôsobom podľahnú, ale aj títo ľudia majú vlastný názor, premýšľajú svojím rozumom a nenechajú sa riadiť niekým, niečím, komu vôbec a v žiadnom prípade neveria.
51. schôdza NR SR - 9.deň - A. dopoludnia
Dátum: 2021-12-07
Poslanec: Kočiš, Eduard (-)
Druh vystúpenia: Vystúpenie s faktickou poznámkou

108. Ďakujem pekne, pán predsedajúci. Pán kolega, ja len v krátkosti chcem zareagovať na to, nebudem na tie invektívy, ktoré ste tu opäť použil voči všetkým, ktorí nie sú zodpovední, pretože podľa vás ste zodpovední iba vy a všetci tí, ktorí veria tým vašim svedkom Igorovým. No, ale ja len naozaj v krátkosti, rýchlo. Sprostredkovateľský bonus nefungoval, lotéria nefungovala, celoplošné testovanie nefungovalo, očkovací bonus nefungoval, 500-eurová poukážka fungovať nebude. Ďakujem pekne.
51. schôdza NR SR - 9.deň - A. dopoludnia
Dátum: 2021-12-07
Poslanec: Kočiš, Eduard (-)
Druh vystúpenia: Vystúpenie s faktickou poznámkou

98. Ďakujem pekne za slovo, pán predsedajúci. Pán kolega, rozprával ste tu, koľko stojí priemerná liečba zaočkovaného šesťdesiatnika. Potom ste rozprával, koľko je tá priemerná liečba u nezaočkovaného šesťdesiatnika. A ten rozdiel tých 500 euro, to je vlastne tá úžasná suma, ktorú vy chcete ľuďom rozdávať len na základe toho, ak sa rozhodnú zaočkovať, a tieto peniaze budú môcť úžasným spôsobom používať v roku 2022 buď na gastroslužby, alebo na služby spojené s kultúrou, so športom, s cestovaním, s hotelierstvom, s ubytovaním a neviem s čím. Jednoducho stále tvrdíte dookola tú istú mantru, dookola tú istú vetu, ktorá je už tak veľmi odpočúvaná, ale zároveň tak veľmi nefunguje. Stále rozprávate, že očkovanie – jediná cesta. Pán kolega Stančík, očkovanie nie je cesta. A to už by ste mali jednoducho skúsiť pochopiť. To, že vy sa postavíte za rečnícky pult a ako 26-ročný mladý muž poviete, že vy už ste zaočkovaný treťou dávkou, ja sa už ničoho nebojím, ja som už dokonca ten COVID prekonal, to je taká argumentácia, ktorá by mala týchto ľudí v tomto zrelom veku nejakým spôsobom presvedčiť? No nepresvedčí. Chcete stále len jednoducho hlasovať za tento bláznivý nápad tohto vášho finančného génia. Ja to úplne chápem, pretože je to nejaký váš stranícky guru a vy ho musíte počúvať na slovo, pretože vlastný názor v tej vašej strane, zoskupení alebo v nejakom krúžku, ktorý vy tuná v pléne Národnej rady Slovenskej republiky prezentujete, nie je chápaný tak, že môžte mať iný názor. Ale vy musíte mať jeden názor, pretože bez toho to jednoducho nejde. To, že tvrdíte, že ak my nebudeme hlasovať za tento bláznivý, ale naozaj bláznivý nápad, tak sa správame nezodpovedne a sme v podstate zbabelí. Pán kolega Stančík, nie že nezodpovední, nie sme zbabelí. Len naozaj používame vlastný rozum a zdravý sedliacky rozum. Ja žijem v regióne, kde tých dôchodcov sú naozaj stovky až tisíce a nikto nemá záujem o týchto 500 eur.
51. schôdza NR SR - 9.deň - A. dopoludnia
Dátum: 2021-12-07
Poslanec: Kočiš, Eduard (-)
Druh vystúpenia: Vystúpenie s faktickou poznámkou

49. Veľmi pekne ďakujem za slovo, pán predsedajúci. Vláda Slovenskej republiky stále rozpráva, koľko dôchodcom dala, koľko dôchodcom plánuje dať, ale už na druhej strane nepovie, koľko dôchodcom vzala. To len tak úplne na začiatok. Pre pána, ktorý tento nešťastný zákon predkladá, je programové vyhlásenie vlády podľa všetkého len zdrap papiera. Pretože pokiaľ ide o jeho nápady a o nejaké jeho výlevy, je toto programové vyhlásenie vlády len takou nejakou floskulou, ktorá nemá preňho príliš veľkú váhu. Jeden pán kedysi rozprával, že trikrát a dosť. U pána Matoviča by malo platiť šesťkrát a dosť. Ale ja si myslím, že toto nebude jeho šiesty, posledný bláznivý nápad, ale tých bláznivých nápadov nám, dúfam, predvedie do konca roka už 0,0, nič, ale obávam sa, že od budúceho kalendárneho roka 2022 jednoducho tých bláznivých nápadov bude strašne veľa. Očkovacie poukážky pre dôchodcov, daňovo-odvodová reforma, tieto veci nikdy neboli predložené žiadnej odbornej verejnosti a prepočty týchto dopadov, resp. neboli rokované ani s inštitúciami, ktoré by k týmto fiktívnym peniazom mali niečo povedať. Toto bláznovstvo, ak by aspoň štipkou bolo troška konzultované s Útvarom hodnoty za peniaze alebo Radou pre rozpočtovú zodpovednosť, tak by boli minimálne postavené do kúta a začalo by sa o nich nahlas rozprávať. Ale toto pán minister financií nespravil. Žiadna kvantifikácia vplyvov, žiadne prínosy, žiadne zavedenie nejakých poukážok pre zaočkovaných. Toto nie sú konštruktívne riešenia. Toto sú jednoducho len výmysly, sú to jednoducho len také fabulácie človeka, ktorý o financiách tvrdí, že niečo vie a zároveň nevie nič.